EkBass/fiwiki-20250220-pages-articles huggingface dataset:
Ruututupsukas

Ruututupsukas (Starksia ocellata) on tupsukkaiden heimoon (Labrisomidae) heimoon kuuluva trooppinen luikerokalalaji. Se on pieni kala, pisimmilläänkin kuusisenttinen. Se elää Länsi-Atlantin kivi- ja koralliriutoilla. == Lähteet == Luokka:Luikerokalat
Japaninsillikuore

Japaninsillikuore (Glossanodon semifasciatus) on sillikuoreiden (Argentinidae) heimoon kuuluva kalalaji. Sitä tavataan jopa 1017 metrin syvyydessä. Japaninsillikuoreen suurin tavattu pituus on 21,0 senttimetriä. Se tulee sukukypsäksi kaksivuotiaana 13 senttimetrin pituisena. == Lähteet == Luokka:Hopeakuorekalat
Samsung Galaxy S Duos 3

Samsung Galaxy S Duos 3 on Samsung Electronicsin elokuussa 2014 julkaisema älypuhelin, jossa on Android 4.4.2 KitKat -käyttöjärjestelmä. Puhelimessa on 4 tuuman näyttö ja kaksiydinprosessori. Tallennustilaa on 4 gigatavua ja keskusmuistia 512 megatavua. Laite tukee enintään 32 gigatavun microSD- kortteja. Akkua on 1 500 milliampeerituntia. Takakamera on 5 megepikseliä ja etukamera 0,3 megapikseliä. == Lähteet == Luokka:Kosketusnäytölliset älypuhelimet Galaxy S Duos 3 Luokka:Android-pohjaiset laitteet Luokka:Vuoden 2014 matkapuhelimet
Tapaninniemi

Tapaninniemi () on kaupunginosa Pietarsaaressa noin kolme kilometriä torilta etelään Seututien 749 varrella. ==Lähteet== Luokka:Pietarsaaren kaupunginosat
Samsung Galaxy Core

Samsung Galaxy Core on Samsung Electronicsin toukokuussa 2013 esittelemä ja kesäkuussa 2013 julkaisema älypuhelin, jossa on Android 4.1.2 (Jelly Bean) -käyttöjärjestelmä. Puhelimessa on 4,3 tuuman näyttö ja kaksiydinprosessori. Siinä on 1 gigatavu keskusmuistia ja 8 gigatavua tallennustilaa. Laite tukee enintään 64 gigatavun microSD-kortteja. Takakamera on 5 megapikseliä ja etukamera VGA-laatua. Akkua on 1 800 milliampeerituntia. == Lähteet == Galaxy Core Luokka:Kosketusnäytölliset älypuhelimet Luokka:Android-pohjaiset laitteet Luokka:Vuoden 2013 matkapuhelimet
Samsung Galaxy Core Prime

Samsung Galaxy Core Prime on Samsung Electronicsin marraskuussa 2014 julkaisema älypuhelin, jossa on Android 4.4.4 KitKat -käyttöjärjestelmä, joka on päivitettävissä 5.1.1 Lollipop -versioon. Puhelimessa on 4,5 tuuman näyttö ja neliydinprosessori. Keskusmuistia on 1 gigatavu ja tallennustilaa 8 gigatavua. Laite tukee enintään 64 gigatavun microSD-kortteja. Takakamera on 5 megapikseliä ja etukamera 2 megapikseliä. Akkua on 2 000 milliampeerituntia. == Lähteet == Luokka:Kosketusnäytölliset älypuhelimet Galaxy Core Prime Luokka:Android-pohjaiset laitteet Luokka:Vuoden 2014 matkapuhelimet
Samsung Galaxy S Duos 2

Samsung Galaxy S Duos 2 on Samsung Electronicsin marraskuussa 2013 esittelemä ja joulukuussa julkaisema älypuhelin, jossa on Android 4.2.2 Jelly Bean -käyttöjärjestelmä. Laitteessa on 4,0 tuuman näyttö ja kaksiydinprosessori. Keskusmuistia siinä on 768 megatavua ja tallennustilaa 4 gigatavua. Tallennustila on laajennettavissa enintään 64 gigatavun microSD-kortilla. Takakamera on 5 megapikseliä ja etukamera 0,3 megapikseliä. Akkua on 1 500 milliampeerituntia. Lisäksi laitteessa on kaksi SIM-korttipaikkaa. == Lähteet == Luokka:Kosketusnäytölliset älypuhelimet Galaxy S Duos 2 Luokka:Android- pohjaiset laitteet Luokka:Vuoden 2013 matkapuhelimet
Grannabba

Grannabba on kaupunginosa Pietarsaaren eteläosassa. Grannabbassa sijaitsee Ruusulehdon koulu. ==Lähteet== Luokka:Pietarsaaren kaupunginosat
Unescon maailmanperintökohteet Virossa

Unesco on nimennyt Virosta kaksi kohdetta maailmanperintöluetteloon. Kohteet ovat merkittäviä kulttuuriperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Tallinnan vanhakaupunki Harjumaa Kulttuurikohde II, IV 113 1997 Tallinnan vanhakaupunki on Tallinnan kaupungin vanhin osa. Alue on poikkeuksellisen hyvin säilynyt keskiaikainen kauppakaupunki Itämeren rannikolla. Tallinna oli merkittävä hansaliiton keskus 1200–1500 -luvuilla. Struven ketju 150x150px Simuna, Tarton observatorio, Võivere Kulttuurikohde II, IV, VI 2005 Struven ketju on 1800-luvulta peräisin oleva kolmiomittausketju Jäämeren rannalta Mustallemerelle. Ketju sisältää 34 mittauspistettä kymmenen valtion alueella. Virossa on kolme mittauspistettä. ==Lähteet== *
Lapinneva (Pietarsaari)

Lapinneva () on kaupunginosa Pietarsaaren lounaisosassa. Lapinnevassa sijaitsee Kyrkostrand-Jungmanin koulu. ==Lähteet== Luokka:Pietarsaaren kaupunginosat
Musiikkiohjelma

Musiikkiohjelma on televisio-ohjelma, joka käsittelee tai esittää musiikkia. Yleisiä ovat muun muassa musiikkilistoja käsittelevät ohjelmat. Suomalaisia musiikkiohjelmia ovat muun muassa Bumtsibum. Etelä-Koreassa suosittuja ovat ohjelmat, joissa esiintyjät kilpailevat ohjelman parhaasta esityksestä. Pisteytys voi koostua muun muassa asiantuntijaäänistä sekä sosiaalisesta mediasta ja suoratoistosta. Musiikkiohjelmat ovat keskeinen osa K-pop- kulttuuria: ohjelmissa näytetään live-esiintymisiä (joskus ennalta nauhoitettuja) musiikkivideoiden sijaan. Esimerkkejä ovat: * Inkigayo * Music Bank * The Show * M Countdown == Lähteet ==
Samsung Galaxy J

Samsung Galaxy J on Samsung Electronicsin joulukuussa 2013 julkaisema älypuhelin, jossa on Android 4.3 Jelly Bean -käyttöjärjestelmä, joka on päivitettävissä 5.0 Lollipop -versioon. Puhelimessa on 5,0 tuuman näyttö ja neliydinprosessori. Tallennustilaa on 16 gigatavua ja keskusmuistia on 3 gigatavua. Laite tukee enintään 64 gigatavun microSD-kortteja. Takakamera on 13 megapikseliä ja etukamera on 2 megapikseliä. Akkua on 2 600 milliampeerituntia. == Lähteet == Luokka:Kosketusnäytölliset älypuhelimet Galaxy J Luokka:Android-pohjaiset laitteet Luokka:Vuoden 2013 matkapuhelimet
Valjalan kirkko

Valjalan kirkko on keskiaikainen kirkko Valjalan kylässä Saarenmaan saarella Virossa. Kirkko on tiettävästi vanhin Viron kivikirkoista ja se palveli aikanaan paitsi kirkkona, mutta myös linnoituksena. ==Historia== Valjalan kirkko rakennettiin Valjalan maalinnan valloituksen jälkeen vuonna 1227. Valjalan valloitus merkitsi viimeisen vapaan Viron muinaismaakunnan kukistumista ristiretkeläisille. Valjalan kirkko on tiettävästi vanhin Viron kivikirkoista. Kirkon vanhin säilynyt osa on sen kuoriosa, johon rakennettiin vielä myöhemmin myös kirkkosali. Kirkko rakennettiin linnoitusrakenteeksi vuoden 1343 Yrjönyön kapinan aikaan. Rakennus ryöstettiin vuonna 1710 suuren Pohjan sodan aikana. Sittemmin 1900-luvun aikana kirkkoa on kunnostettu useampaan otteeseen. ==Rakennus== Valjalan kirkko toimi paitsi kirkkorakennuksena, mutta myös linnoituksena. Kirkon länsifasadilla on sisterssiläisille tyypilliset kaksi suippokaarista ja yksi pyöreä ikkuna. Ikkunat ovat korkealla, jotta vihollinen ei pääsisi niistä sisään. Ikkunoiden yläpuolen suuri kaari rakennettiin ilmeisesti toteuttamattomana osana suunnitelmia laajentaa kirkkoa länteen. Kirkon pyöräkaarinen portaali edustaa romaanista tyyliä. Kirkolla on myös torni, joka on rakennettu mahdollisesti 1600-luvulla. Tornimuurissa on vanhojen hautalaattojen kappaleita. Kirkon kuoriosassa on kuusi apostolihahmoja esittävää seinämaalausta. ==Lähteet== Luokka:Viron kivikirkot Luokka:Saarenmaan kunta
Unescon maailmanperintökohteet Latviassa

Unesco on nimennyt Latviasta kolme kohdetta maailmanperintöluetteloon. Kohteet ovat merkittäviä kulttuuriperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Riian vanhakaupunki Kulttuurikohde I, II 438 1997 Riian vanhakaupunki on oli merkittävä hansaliiton keskus 1200–1400-luvuilla. Kaupunki oli merkittävä solmukohta Keski- ja Itä-Euroopan välisessä kaupassa. Struven ketju Kulttuurikohde II, IV, VI 2005 Struven ketju on 1800-luvulta peräisin oleva kolmiomittausketju Jäämeren rannalta Mustallemerelle. Ketju sisältää 34 mittauspistettä kymmenen valtion alueella. Latviassa on kaksi mittauspistettä. Kuldīgan vanhakaupunki 150x150px Kulttuurikohde V 84,33 2023 Kuldīga on esimerkki keskiaikaisesta kylästä, josta kehkeytyi yksi Kuurinmaan herttuakunnan tärkeistä hallinnollisista keskuksista 1500-luvulta 1700-luvulle. ==Lähteet== *
Anita Mäkelä

Anita Mäkelä (s. 1961) on suomalainen kiihdytysautoilija, joka siviilitöinään pyörittää kanafarmia Vilppulassa. Mäkelä on kilpaillut kiihdystysautoilun eri luokissa vuodesta 1987 lähtien ja on voittanut useita Suomen ja Euroopan mestaruuksia. Hän on ensimmäisenä eurooppalaisena kiihdytysautoilijana voittanut Euroopan mestaruuden kahdessa eri luokassa, Top Alcohol -luokassa vuosina 1994 ja 1996 ja Top Fuel -luokassa vuosina 2000, 2016, 2018 ja 2019. Mäkelä sai ensimmäisenä naisena AKK-Motorsportin Vuoden Autourheilija -palkinnon vuonna 2015. == Lähteet == Luokka:Elävät henkilöt Luokka:Vuonna 1961 syntyneet Luokka:Suomalaiset autourheilijat
Luettelo GP3-sarjaa johtaneista kuljettajista

Tämä on luettelo kuljettajista, jotka ovat johtaneet vähintään yhden kilpailun ajan GP3:sten MM-sarjaa. Jos johtajia on ollut samassa kilpailussa useampia, kuljettajien järjestykseen vaikuttavat voittojen määrä, muut kisasijoitukset tai kuljettajista nopeimmin pisteitä keränneen rooli. == Johtajat == Kuljettaja Talli MM-sarjan johtoon – MM-sarjan johdosta Pisteet Kilpailut Kilpailut yht. Robert Wickens Status Grand Prix Espanjan GP 2010 – Espanjan GP 2010 11 1 1 Esteban Gutiérrez ART Grand Prix Turkin GP 2010 – Italian GP 2010 88 7 7 Nigel Melker RSC Mücke Motorsport Turkin GP 2011 – Espanjan GP 2011 22 2 2 Mitch Evans MW Arden Euroopan GP 2011 – Euroopan GP 2011 26 1 1 Alexander Sims Status Grand Prix Britannian GP 2011 – Saksan GP 2011 34 2 2 Valtteri Bottas Lotus ART Unkarin GP 2011 – Italian GP 2011 62 3 3 Mitch Evans MW Arden Espanjan GP 2012 – Espanjan GP 2012 25 1 2 Aaro Vainio Lotus GP Monacon GP 2012 – Monacon GP 2012 54 1 1 Mitch Evans MW Arden Euroopan GP 2012 – Euroopan GP 2012 151,5 6 8 Tío Éllinas Marussia Manor Racing Espanjan GP 2013 – Unkarin GP 2013 91 5 5 Facu Regalia ART Grand Prix Belgian GP 2013 – Italian GP 2013 138 2 2 Daniil Kvjat MW Arden Abu Dhabin GP 2013 – Abu Dhabin GP 2013 168 1 1 Alex Lynn Carlin Espanjan GP 2014 – Abu Dhabin GP 2014 207 9 9 Esteban Ocon ART Grand Prix Espanjan GP 2015 – Espanjan GP 2015 29 1 1 Luca Ghiotto Trident Itävallan GP 2015 – Bahrainin GP 2015 227 7 7 Esteban Ocon ART Grand Prix Abu Dhabin GP 2015 – Abu Dhabin GP 2015 253 1 2 Charles Leclerc ART Grand Prix Espanjan GP 2016 – Britannian GP 2016 86 3 3 Alexander Albon ART Grand Prix Unkarin GP 2016 – Unkarin GP 2016 107 1 1 Charles Leclerc ART Grand Prix Saksan GP 2016 – Abu Dhabin GP 2016 202 5 8 Nirei Fukuzumi ART Grand Prix Espanjan GP 2017 – Itävallan GP 2017 54 2 2 George Russell ART Grand Prix Britannian GP 2017 – Abu Dhabin GP 2017 220 6 6 Anthoine Hubert ART Grand Prix Espanjan GP 2018 – Ranskan GP 2018 63 2 2 Callum Ilott ART Grand Prix Itävallan GP 2018 – Itävallan GP 2018 69 1 1 Anthoine Hubert ART Grand Prix Britannian GP 2018 – Abu Dhabin GP 2018 214 6 8 j
Hirn (suku)

Hirn-suku on Suomessa vaikuttanut ja saksalaista aatelista alkuperää oleva Ruotsista tullut porvarillinen sukuhaara, joka on ollut edustettuna Suomessa aatelittomana porvarissäätynä. Suomeen muuttaneet Hirnit eivät nauttineet Suomessa aatelisille kuuluneita erityisoikeuksia, vaikka heitä pidettiin aatelisena sukuna. Suomessa Hämeen-Uudenmaan ratsurykmentissä vaikuttanut kortteerimestari, komissaari ja Hauholla vaikuttanut rusthollari Jonas Hirn (noin 1625 – 1680 Hauho) muutti alkujaan Ruotsista Suomeen ja meni naimisiin 29. lokakuuta 1662 aatelisperheen David Gyllenbögelin tyttären Marghareta Elisabet Gyllenbögelin (1646 Turku – 1675) kanssa. Heillä oli neljä lasta: David Jonasson Hirn, Margareta Elisabet Jonasdotter Hirn, Jonas Jonasson Hirn ja Anders Jonasson Hirn. == Jonas Hirn == Kerrotaan, että Jonas Hirnin isä, Ruotsissa asunut seitsemän ruukin omistaja, teki Jonaksen perinnöttömäksi, koska Jonas isänsä tahtoa vastaan lähti Kaarle X:n Puolalaiseen Pohjan sotaan. Jonas Hirniä pidetään aatelisena, vaikka hänen jälkeläisensä eivät ole nauttineet aateliston etuoikeuksista Suomessa. Suku on ollut edustettuna pappissäädyssä, mutta useimmat suvun jäsenet ovat olleet maanmittareita, lakimiehiä tai muissa siviilivirkamiesviroissa. Jonas Hirnin muut luottamustoimet ovat olleet katselmuskirjuri/rykmentinkirjuri, kirkkoväärti, kirkon esimies ja Hauhon Tuittulassa Heikkilän rusthollin isäntä. == Jonas Hirnin vaakuna == Jonas Hirn -suku on lähtöisin Saksasta, ja suku on mahdollisesti alkujaan ollut aatelinen. Ruotsissa asunut Jonaksen isä oli varakas ulkomaankauppaa tehnyt kauppias, joka on voinut alkujaan olla aatelinen. Ruotsissa häntä ei kuitenkaan ole naturalisoitu, joten sääty on ollut porvarit. Jonaksen ja hänen isänsä välirikosta huolimatta Jonaksen vaakuna on aatelisille tunnuksenomainen ja vaakuna saattaa olla peritty tai itsellisenä hankittu porvarisvaakuna. Vastaavia käyttivät varakkaat porvarit tai aatelista sukua omaavat aatelittomat perilliset. Vaakunassa saattaa olla tunnuksen omaisesti suvun tunnusmerkistöä. Saksassa saksanhirvi oli kansanomainen eläin, jota käyttivät aateliset ja porvarilliset suvut vaakunoissaan. == Suvun jäseniä == * David Hirn * Anders Hirn == Lähteet == === Viitteet === ==Kirjallisuutta== *Nordström, Ernst: Genealogiska tabeller rörande släkterna Nordström, Ottelin, Hirn och Alopaeus. Helsingfors 1904, 74 s. Supplement till genealogiska tabeller rörande släkterna Nordström, Ottelin, Hirn och Alopaeus. Helsingfors 1915, 34 s. Supplement II till genealogiska tabeller rörande släkterna Nordström, Ottelin, Hirn och Alopaeus. Helsingfors 1925, 38 s. *von Born, Eric: Deutsche Kulturgeschlechter in Finnland. Archiv für Sippenforschung 34 (1968):30, s. 405-414 *P. Er. Gadd: Släktkalender. Helsingfors 1956 == Aiheesta muualla == * Jonas Hirnin vaakuna Europeana heraldica, Kansallisarkisto Luokka:Saksalaiset aateliset Luokka:Saksalaiset suvut Luokka:Ruotsalaiset suvut Luokka:Suomalaiset suvut
Edith Borroff

Edith Louise Borroff (2. elokuuta 1925 New York – 9. tai 10. maaliskuuta 2019 Durham, Pohjois-Carolina)American Composers Alliance: Edith Borroff oli yhdysvaltalainen säveltäjä sekä musiikkitieteilijä ja -kirjailija. Hän oli laulaja Ramon Borroffin ja konserttipianisti Marie Bergerson Borroffin tytär. Hänen siskonsa Marie Borroff oli runoilija, kielenkääntäjä ja englannin professori.Memorial Solutions: In Memory of Edith L. Borroff Borroff sai musiikin kandidaatin (1946) ja maisterin (1948) arvot American Conservatory of Musicista. Lisäksi hän suoritti opintoja Oberlin-konservatoriossaAllMusic: Edith Borroff Filosofian tohtoriksi hän pääsi vuonna 1958 väitöskirjallaan säveltäjä Jean-Joseph de Mondonvillen tuotannosta opiskeltuaan Louis Cuyleratin johdolla Michiganin yliopistossa, Ann Arborissa. Borroff työskenteli vuosina 1973–92 New Yorkin osavaltionyliopistossa, Binghamtonissa. Hänen muita opetuspaikkojaan olivat Hillsdale College, Wisconsinin yliopisto (Milwaukee) ja Itä-Michiganin yliopisto, joista viimeksi mainitussa hänestä tuli professori vuonna 1966. Hänen tutkimusaiheitaan olivat Ranskan 1600-luvun kamarimusiikki, yhdysvaltalainen ja nykyaikainen musiikki, musiikkikasvatus sekä esihistoria. Borroffin julkaistuun kirjalliseen tuotantoon kuuluu muun muassa ensimmäinen musiikin historian kirja, johon sisältyy afroamerikkalaisten säveltäjien käsittelyä. Vuonna 1986 julkaistiin hänen kirjansa Three American Composers, joka tarkastelee säveltäjien koulutuksen painopisteen muuttumista Yhdysvalloissa 1900-luvulla ja etenkin sen vaikutusta kolmen yhdysvaltalaissäveltäjän (Irwin Fischer, Ross Lee Finney, George Crumb) kohdalla. Borroffin sävellystuotantoon kuuluvat muiden muassa naiskuorolle sävelletyt teokset sekä konsertto marimballe ja pienelle orkesterille, joka kantaesitettiin vuonna 1981. Borroff kirjoitti useisiin lehtiin, kuten nykymusiikkikriitikkona Ann Arbor Newsiin vuodesta 1966. == Lähteet == Luokka:Yhdysvaltalaiset säveltäjät Luokka:Yhdysvaltalaiset musiikkitieteilijät Luokka:Yhdysvaltalaiset musiikkikirjailijat Luokka:Musiikkikriitikot Luokka:Vuonna 1925 syntyneet Luokka:Vuonna 2019 kuolleet
Marie Borroff

Marie Borroff (10. syyskuutahttp://www.tributes.com/obituary/show/Marie-E.-Borroff-107277913 1923Women in Academia Report: In Memoriam: Marie Borroff, 1923-2019 New York – 5. heinäkuuta 2019 Branford) oli yhdysvaltalainen runoilija, kielenkääntäjä ja englanninkielisen kirjallisuuden tutkija, joka toimi Yalen yliopiston englannin kielen Sterling-professorina.Yale News: Marie Borroff, distinguished scholar of English literature Borroffin vanhemmat Marie Bergerson ja Raymond Borroff olivat ammattimuusikoita. Myös hän itse sai koulutusta musiikin alalla. Hänen siskonsa oli säveltäjä, musiikkitieteilijä Edith Borroff. Perhe muutti vuonna 1941 Chicagoon, jossa Marie Borroff sai maisterin arvonsa kaupungin yliopistosta. Filosofian tohtoriksi hän väitteli englanninkielisestä kirjallisuudesta ja filologiasta Yalen yliopistossa vuonna 1956. Hän aloitti opetustyönsä Smith Collegessa ja sai vuonna 1959 ensimmäisenä naisena nimityksen Yalen englannin kielen jaokseen. Vuonna 1965 hän sai nimityksen englannin professoriksi, ja vuonna 1991 hänestä tuli ensimmäinen Sterling- professoriksi nimitetty nainen. Tutkijana Borroff keskittyi keskiaikaiseen ja anglosaksiseen kirjallisuuteen. Hän sai mainetta kirjan mittaisilla tutkielmillaan "Sir Gawain and the Green Knight: A Stylistic and Metrical Study" (1962) ja "Language and the Poet: Verbal Artistry in Frost, Stevens and Moore" (1979). Hän kirjoitti myös paljon kielen historiasta ja nykyrunoilijoista. Hänen käännöksensä teoksesta Sir Gawain and the Green Knight (1967) otettiin akateemiseen kaanoniin. Lähes 90-vuotiaana hän julkaisi kirjassa "The Gawain Poet: Complete Works" käännökset kaikista viidestä "Gawain Poetin" työstä johdannon kera. Borroffin omaa runoutta julkaistiin sellaisissa lehdissä kuin The American Scholar ja The New Republic. Siitä ilmestyi vuonna 2002 kokoelma Stars and Other Signs. Borroff sai lukuisia yliopiston palkintoja, ja Yaleen perustettiin hänen mukaansa nimetty professorin virka, joka hänen kuolemansa aikoihin heinäkuussa 2019 oli Ardis Butterfieldillä. == Lähteet == Luokka:Yhdysvaltalaiset kirjallisuudentutkijat Luokka:Yhdysvaltalaiset runoilijat Luokka:Yhdysvaltalaiset kielenkääntäjät Luokka:Yhdysvaltalaiset professorit Luokka:Yalen yliopiston professorit Luokka:Vuonna 1923 syntyneet Luokka:Vuonna 2019 kuolleet
Mecanorma

Mecanorma oli ranskalainen yritys, joka valmisti siirtokirjaimia. Monet Mecanorman kirjaintyypit oli hankittu eri kirjasinvalimoilta lisenssein, mutta Mecanorma tilasi kirjainmuotoilijoilta myös useita omia kirjaintyyppejä. Mecanorman huomattavin kilpailija oli englantilainen Letraset. Vuosina 1989–1994 Mecanorma digitoi kirjaintyyppinsä hollantilaisen Visualogik-yhtiön avustuksella, ja kirjaintyypit julkaistiin PostScript-muodossa. Vuonna 1999 Trip Productions osti Mecanorman ja myi vuonna 2004 Mecanorman kirjaintyyppien oikeudet International TypeFoundersille, joka julkaisi ne nimellä Mecanorma Collection. Vuonna 2014 International TypeFounders hankki Mecanorman kirjaintyyppien pysyvät oikeudet itselleen. == Lähteet == Luokka:Ranskalaiset yritykset Luokka:Fonttivalmistajat
Romain Puértolas

thumb|200px|Puértolas Göteborgin kirjamessuilla 2014. Romain Puértolas (s. 1975 Montpellier, Ranska) on ranskalainen kirjailija. Puértolas on koulutukseltaan poliisi, ja hän on työskennellyt rajavartiolaitoksella. Puértolasin esikoisromaani Fakiiri joka juuttui Ikea-kaappiin oli myyntimenestys. Ranskankielinen alkuteos ilmestyi vuonna 2013 ja suomennos seuraavana vuonna. Kirjan oikeudet on myyty yli 30 maahan. Puértolas voitti esikoisromaanillaan Grand Prix Jules Verne -palkinnon. Teos oli myös ehdolla Renaudot-palkinnon saajaksi. ==Teokset== * * ==Lähteet== * Luokka:Ranskalaiset kirjailijat Luokka:Vuonna 1975 syntyneet Luokka:Elävät henkilöt
Fiskars (Pietarsaari)

Fiskars on kaupunginosa Pietarsaaressa. Alue liitettiin vuonna 1977 Pedersörestä (silloinen Pietarsaaren maalaiskunta) Pietarsaaren kaupunkiin.Pekka Toivanen, Fjalar Finnäs, Kai Hoffman 2002, sivut 29 == Lähteet == * Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002 === Viitteet === Luokka:Pietarsaaren kaupunginosat
Kaskiniemi

Kaskiniemi () on kaupunginosa Pietarsaaressa. Alue liitettiin vuonna 1950 Pedersörestä (silloinen Pietarsaaren maalaiskunta) Pietarsaaren kaupunkiin.Pekka Toivanen, Fjalar Finnäs, Kai Hoffman 2002, sivut 28 == Lähteet == * Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002 === Viitteet === Luokka:Pietarsaaren kaupunginosat
Mimmu Tihinen

Mimmu Tihinen (s. 1964 Kiiminki) on suomalainen kirjailija. Hän on kirjoittanut runoja, novelleja sekä lasten- ja nuortenkirjoja. Tihinen valmistui ylioppilaaksi Keminmaan lukiosta 1983 ja tekstiiliartenomiksi Hämeen ammattikorkeakoulusta 2000. Hän on opiskellut myös Limingan taidekoulussa 1983–1985, Oriveden opiston kirjoittajalinjalla 1986–1987 ja Viita-akatemiassa 1990–1992. Tihisen nuortenromaani Sokerista, kukkasista oli Topelius- palkintoehdokkaana vuonna 2006. Tihinen sai ensimmäisen palkinnon Selkokeskuksen nuorille suunnattujen selkokirjojen kirjoituskilpailussa vuonna 2012 käsikirjoituksella Kello tuhat. Kariston lastenromaanin kirjoituskilpailussa vuonna 2014 Tihisen ja Aira Savisaaren yhdessä kirjoittama käsikirjoitus Ponku ja Peetu sai jaetun toisen palkinnon. Vuonna 2019 Ponku, Peetu ja totuuskone oli Kirjava kettu -palkintoehdokkaana ja vuonna 2020 Pieni numero Lasten LukuVarkaus -palkintoehdokkaana. ==Teokset == * * * * * * * * ===Ponku ja Peetu -sarja=== * * * * * ==Lähteet== Luokka:Suomalaiset lasten- ja nuortenkirjailijat Luokka:Vuonna 1964 syntyneet Luokka:Elävät henkilöt
Peders

Peders on kaupunginosa Pietarsaaressa. Rettigin vanha teollisuushalli Pedersissä remontoitiin liikuntalaitokseksi vuosina 2016–2018. == Lähteet == Luokka:Pietarsaaren kaupunginosat
Hilja Karttunen

Hilja Karttunen (21. huhtikuuta 1886 Kuusjärvi – 3. heinäkuuta 1944 Tornio) oli suomalainen opettajaseminaarin harjoituskoulun opettaja. 50 vuotta, Laatokka 21.04.1936, nro 43, s. 3, Kansalliskirjaston digitaaliset aineistot Karttunen valmistui opettajaksi Sortavalan seminaarista 1912 ja suoritti myöhemmin myös yliopistollisia tutkintoja sekä teki opintomatkoja ulkomaille. Hän oli opettajana Sortavalan kiertokoulunopettajien valmistuslaitoksessa, kansakoulun opettajana Kivennavan kirkonkylässä ja Kuopiossa sekä opettajana Sortavalan tyttöharjoituskoulun yhdistetyillä luokilla. Vuodesta 1921 alkaen hän oli Sortavalan seminaarin poikaharjoituskoulun alkeisluokkien opettajana. Kun harjoituskoulu Moskovan rauhan seurauksena lakkautettiin vuonna 1940 Karttunen siirtyi alakouluseminaarin opettajaksi Tornioon. Hän oli toimittamassa Alakansakoulu-lehteä ja julkaisi lehtikirjoituksia sekä laulukirjoja. Karttunen johti Sortavalassa myös pikkulottatoimintaa. Muistosanoja Sortavlan seminaarin opettajista, Laatokka 04.08.1944, nro 175, s. 2, Kansalliskirjaston digitaaliset aineistot == Julkaisuja == * Mitä me laulaisimme? : alakansakoulun laulukirja. WSOY 1927 * Pikku-lottien laulukirja ; toim. Hilja Karttunen. Lotta-Svärd julkaisu 36. Sortavala 1938, uusi painos nimellä Pikkulottien laulukirja. Lotta-Svärd yhdistyksen keskusjohtokunta, Helsinki 1940, 1942 * Ohjelma Pikkulottien vanhempainjuhlaan. Lotta-Svärd julkaisu 45. Helsinki 1939 * Pikkulottien lausuntaohjelmistoa ; koonn. Hilja Karttunen. Lotta-Svärd julkaisu 43. Helsinki 1939 * Lottatyttöjen laulukirja ; toim. Hilja Karttunen ja Kerttu Kuosmanen. Lotta-Svärd julkaisu 36. Helsinki 1944 == Lähteet == Luokka:Suomalaiset opettajat Luokka:Vuonna 1886 syntyneet Luokka:Vuonna 1944 kuolleet
Jevgēņijs Saproņenko

Jevgēņijs Saproņenko (s. 11. marraskuuta 1978 Riika) on latvialais- ukrainalainen telinevoimistelija ja olympiamitalisti. Saproņenko saavutti hopeaa Ateenan olympialaisissa 2004 hypyissä. Hänellä on myös kaksi MM-hopeaa vuosilta 1999 ja 2001 hypyistä. ==Lähteet== Luokka:Latvialaiset telinevoimistelijat Luokka:Ukrainalaiset telinevoimistelijat Luokka:Latvialaiset olympiamitalistit Luokka:Vuonna 1978 syntyneet Luokka:Elävät henkilöt
Vsevolods Zeļonijs

Vsevolods Zeļonijs (s. 24. helmikuuta 1973 Riika) on latvialainen judoka ja olympiamitalisti. Zeļonijs saavutti hopeaa Sydneyn olympialaisissa 2000 73 kg sarjassa. Hän on kilpaillut Sydneyn lisäksi kolmissa olympialaisissa, kun hän oli mukana ensimmäisen kerran Barcelonassa 1992, jolloin jäi sijalle 24. Ateenassa 2004 hän hävisi ensimmäisen ottelun. Pekingissä 2008 hän sijoittui sijalle 21 hävittyään ensimmäisen ottelun. Zeļonijsilla on myös yksi MM- pronssi vuodelta 1997. ==Lähteet== Luokka:Latvialaiset judokat Luokka:Latvialaiset olympiamitalistit Luokka:Vuonna 1973 syntyneet Luokka:Elävät henkilöt
Ross Lambert

Ross Lambert (s. 19. tammikuuta 1962 Kindersley, Kanada) on entinen jääkiekkoilija, pelipaikaltaan hyökkääjä. Hänen poikansa Brad Lambert pelaa myös jääkiekkoa ja edustaa AHL-Joukkuetta Manitoba Moosea. Brad varattiin Winnipeg Jetsiin vuonna 2022. ==Lähteet== Luokka:Elävät henkilöt Luokka:Vuonna 1962 syntyneet Luokka:Kanadalaiset jääkiekkoilijat
Sampasjoki

Sampasjoki on Porin Laviassa virtaava noin 5 kilometrin pituinen joki, joka yhdistää Vihteljärven reittiin kuuluvat Ruojärven ja Susijärven. Sampasjoen laakso muodostaa Niemenkylän–Aluskylän kulttuurimaiseman, jota seuraa kylät yhdistävä maantie. Sammunjoen itäpuolella kulkee kantatie 44. Joen ylittävät vuonna 1897 rakennettu Myllykosken kivisilta sekä 1898 valmistunut Sampakosken kivisilta. Suomen sisällissodan aikana seudulla käytiin Sampakosken taistelu. == Lähteet == Luokka:Lavia Luokka:Lassilanjoen valuma-alue
Passevolanssi

Passevolanssi oli eräiden maiden armeijoissa käytössä ollut vero- ja maksujärjestelmä, jossa sotilaspäällystö erityistä maksua vastaan hankki sotaväelle vaate- ja muut parseli- eli käyttötavarat ja hoiti värväyksen. Kyseistä korvausmaksua nimitettiin passevolanssimaksuksi. Tavallisinta oli, että värvättyjen joukkojen komppanianpäälliköt tekivät kruunun kanssa passevolanssikontrahdin. Passevolanssimaksu määrättiin pääasiallisesti parselien eli tavaroiden käyttöajan ja hintojen sekä miehistön palvelusajan mukaan. Passevolanssimaksu poistettiin Ruotsissa 1870-luvun jälkeen. Ruotuväen parselien hankinnasta ja ylläpidosta harjoituskokousten aikana kerättiin ruoduilta ja ratsutiloilta passevolanssimaksua eli veroa, mutta kun Suomi liitettiin Venäjään 1809 ruotujakoinen armeija lakkautettiin. Maksua perittiin kuitenkin vielä vuoteen 1886 asti. == Lähteet == * . Viitattu 4.8.2019. Luokka:Maanpuolustus
Ivans Klementjevs

Ivans Klementjevs (s. 18. marraskuuta 1960 Butniki) on latvialainen entinen meloja, olympiavoittaja, maailmanmestari ja poliitikko. Klementjevs osallistui ensimmäisen kerran olympialaisiin Soulissa 1988, jolloin hän voitti 1000 metrin kanadalaisyksikön. Klementjevs edusti tuolloin vielä Neuvostoliittoa. Latvian itsenäistyttyä hän osallistui Barcelonan olympialaisiin 1992, jolloin hän saavutti hopeaa 1000 metrin kanadalaisyksikössä. Neljä vuotta myöhemmin Atlantan olympialaisissa hän uusi olympiahopean samalla matkalla. Klementjevs on myös seitsemänkertainen maailmanmestari: ensimmäisen maailmanmestaruuden hän voitti vuonna 1985 1000 metrin kanadalaisyksikössä. Edustaessaan Neuvostoliittoa hän saavutti vielä kolmesti (1989, 1990 ja 1991) maailmanmestaruuden samalla matkalla sekä kertaalleen 10 000 metrin maailmanmestaruuden vuonna 1989. Latviaa edustaessaan hän voitti maailmanmestaruuden vuonna 1993 1000 m kilpailussa. Klementjevs edusti Puolaa vuoden 1994 maailmanmestaruuskilpailuissa voittaen 1000 metrin kilpailun. Näiden lisäksi hänellä on viisi MM-hopeaa ja kaksi MM-pronssia. Urheilu-uran jälkeen Klementjevs on ryhtyi poliitikoksi. Vuodesta 2006 lähtien hän on toiminut kansanedustajana Harmonia-puolueessa. Ennen tätä hän toimi 2001–2005 Riian paikallishallinnossa. ==Lähteet== == Aiheesta muualla == Luokka:Latvialaiset melojat Luokka:Latvialaiset olympiamitalistit Luokka:Latvialaiset poliitikot Luokka:Neuvostoliittolaiset melojat Luokka:Neuvostoliittolaiset olympiavoittajat Luokka:Vuonna 1960 syntyneet Luokka:Elävät henkilöt
Letraset

pienoiskuva|Letrasetin siirtokirjainarkkeja. Letraset oli vuonna 1959 perustettu brittiläinen yritys, joka valmisti siirtokirjaimia ja siirtokuvia sekä harrastelijoiden että ammattilaisten käyttöön. Yhtiö kehitti siirtokirjainten valmistusmenetelmän vuonna 1961. Letrasetin kirjaimia käytettiin muun muassa saksitaitossa. Colin Brignallin johdolla Letraset kehitti laajan valikoiman otsikko- ja mainostarkoituksiin sopivia kirjaintyyppejä. Tietokoneiden yleistyttyä Letraset digitoi merkittävimmän osan kirjaintyypeistään. Esselte osti Letrasetin vuonna 1981. Esselte puolestaan myi Letrasetin vuonna 2001 Martin Gibbsille ja Mike Traversille. Uusi yritys nimeltään Letraset Limited kehitti ja myi fontteja tuotemerkillä Fontek. Letraset alkoi myös myydä sarjakuvien piirtämiseen tarkoitettuja Promarker-tusseja. Vuonna 2012 ColArt Group osti Letrasetin. == Katso myös == * Mecanorma == Lähteet == Luokka:Entiset brittiläiset yritykset Luokka:Fonttivalmistajat
Dainis Ozols

Dainis Ozols (s. 11. syyskuuta 1966 Smiltene) on latvialainen entinen maantiepyöräilijä ja olympiamitalisti. Ozols saavutti pronssia Barcelonan olympialaisissa 1992 maantieajossa. Ozols kilpaili myös Atlantassa 1996 maantieajossa, jossa jäi sijalle 92, sekä Sydneyssä 2000, jolloin hänet hylättiin maantieajossa ja aika-ajossa hän sijoittui sijalle 21. Ozols pyöräili ammattilaisena vuosina 1995–2000. ==Lähteet== Luokka:Latvialaiset maantiepyöräilijät Luokka:Latvialaiset olympiamitalistit Luokka:Vuonna 1966 syntyneet Luokka:Elävät henkilöt
Adalberts Bubenko

Adalberts Bubenko (16. tammikuuta 1910 Valmiera – 7. heinäkuuta 1983 Toronto, Kanada) oli latvialainen kilpakävelijä ja olympiamitalisti. Bubenko sijoittui kolmanneksi Berliinin olympialaisissa 1936 50 kilometrin kävelyssä. ==Lähteet== Luokka:Latvialaiset kävelijät Luokka:Latvialaiset olympiamitalistit Luokka:Vuonna 1910 syntyneet Luokka:Vuonna 1983 kuolleet
Dāvis Bertāns

Dāvis Bertāns (s. 12. marraskuuta 1992 Valmiera) on latvialainen koripalloilija, pelipaikaltaan iso laitahyökkääjä. Hän on pelannut urallaan muun muassa NBA:ssa ja Espanjan sekä Serbian pääsarjoissa. Serbiassa hän voitti KK Partizanissa kolmesti maan mestaruuden. Bertāns on pelannut myös Latvian maajoukkueessa. == Elämä ja ura == Bertāns aloitti koripalloilijanuransa kotimaassaan. Vuonna 2010 hän siirtyi slovenialaiseen KK Olimpijaan ja vuonna 2012 serbialaiseen KK Partizaniin jossa voitti kolme Serbian mestaruutta ja kertaalleen Serbian cup-mestaruuden sekä Adrianmeren liigan mestaruuden. Vuonna 2014 Bertāns siirtyi Espanjan pääsarjaan Saski Baskoniaan.Liga ACBeuroleague.net Slovenian-aikanaan vuonna 2011 Indiana Pacers varasi Bertānsin NBA:han 42. vuorolla kesän varaustilaisuudessa. Hänen varausoikeutensa kaupattiin nopeasti yhdessä Kawhi Leonardin kanssa San Antonio Spursiin. Vuosina 2016–2019 Bertāns pelasi Spursissa, ja kesällä 2019 hän siirtyi Washington Wizardsiin.https://sports.yahoo.com/wizards-acquire- davis-bertans-spurs-040043071.html Basketball-Reference.com Bertāns on kuulunut myös Latvian miesten maajoukkueeseen, jota hän on edustanut muun muassa vuosien 2011 ja 2017 EM-kilpailuissa. Vuoden 2017 EM-kilpailuissa Latvia sijoittui viidenneksi. Bertānsin isoveli Dairis Bertāns on myös Latvian maajoukkueessa ja NBA:ssa pelannut koripalloilija.http://www.fiba.basketball/news/latvia-internationals- porzingis-kurucs-and-bertans-brothers-join-festivities-at-bwb-europe == Lähteet == * Dāvis Bertāns Stats Basketball-Reference.com * Profiili Euroleague.net * Profiili Liga ACB === Viitteet === == Aiheesta muualla == * Profiili FIBA Archive * Profiili NBA Luokka:Latvialaiset koripalloilijat Luokka:Vuonna 1992 syntyneet Luokka:Elävät henkilöt
Lincolnin piirikunta (Wyoming)

Lincolnin piirikunta () on Yhdysvaltojen Wyomingin osavaltiossa sijaitseva piirikunta. Sen väkiluku oli 19 434 vuonna 2018 ja sen pinta-ala on 10 606 neliökilometriä. Piirikunnan hallintokeskus on Kemmerer. Piirikunta perustettiin 21. helmikuuta 1911 ja se on saanut nimensä presidentti Abraham Lincolnilta. == Asukkaat == Piirikunnan asukkaista 92,5 prosenttia on valkoisia ja 4,48 prosenttia latinalaisamerikkalaisia. 4,08 prosenttia puhuu muita kieliä kuin englantia. 98,7 prosenttia asukkaista on Yhdysvaltain kansalaisia. Piirikunnan väestön keski-ikä on 39,1 vuotta. ==Kuvia piirikunnasta== Tiedosto:Kemmerer WY - Lincoln County Courthouse.jpg|Piirikunnan oikeustalo. Tiedosto:Afton (Wyoming) 7-9-2014 14-21-51.JPG|Aftonin pikkukaupunki. ==Lähteet== ===Viitteet=== == Aiheesta muualla == Luokka:Wyomingin piirikunnat
Siemensstadtin rautatie

Siemensstadtin rautatie oli vuosina 1929–1980 Berliinissä toiminut S-Bahn- yhteys Jungfernheiden asemalta Gartenfeldin asemalle. Rautatie sijaitsee pääosin Siemensstadtin kaupunginosan alueella. Rautatietä ei ole purettu ja suurin osa siitä on edelleen jäljellä. ==Historia== Siemens & Halske rakensi rautatien vuosina 1927–1929. Rautatie rakennettiin pääasiassa Siemens & Halsken työntekijöiden kuljettamiseen. Rautatie sähköistettiin vuonna 1924. ==Asemat== * Jungfernheiden (Edelleen muun S-Bahn -liikenteen käytössä) * Wernerwerk * Siemensstadt * Gartenfeld ==Lähteet== Luokka:Berliinin liikenne Luokka:Saksan rautatieliikenne
Tõnu Tõniste

Tõnu Tõniste (s. 26. huhtikuuta 1967 Tallinna) on virolainen entinen purjehtija ja olympiamitalisti. Tõniste saavutti ensimmäisen olympiamitalin Soulissa 1988 edustaessaan vielä Neuvostoliittoa. Hän saavutti tuolloin hopeaa 470-luokassa. Hän sai pronssia neljä vuotta myöhemmin Barcelonassa 1992 samassa luokassa. Hän oli mukana vielä kaksissa seuraavissa olympialaisissa Atlantassa 1996 ja Sydneyssä 2000, mutta jäi tuolloin sijoille 10. ja 22. Ammattilaisurheilu-uran jälkeen Tõniste on toiminut Viron olympiakomitean varapuheenjohtajana. ==Lähteet== Luokka:Virolaiset kilpapurjehtijat Luokka:Neuvostoliittolaiset kilpapurjehtijat Luokka:Virolaiset olympiamitalistit Luokka:Neuvostoliittolaiset olympiamitalistit Luokka:Vuonna 1967 syntyneet Luokka:Elävät henkilöt
Edustajainhuone (Alankomaat)

Edustajainhuone () on Alankomaiden kaksikamarisen parlamentin, Staten- Generaalin, alahuone. Parlamentin molempien kamarien istuntosali sijaitsee Haagissa. == Historia == Kaksikamarinen parlamentti otettiin Alankomaissa käyttöön vuonna 1815, jolloin perustettiin 110-jäseninen edustajainhuone ja 40–60:stä jäsenestä koostuva senaatti. Provinssien valtuustot valitsivat jäsenet edustajainhuoneeseen, kun taas senaattorit nimitti kuningas. Vuoden 1848 perustuslain myötä edustajainhuoneessa tuli olla yksi edustaja 45 000 asukasta kohti ja edustajien valinta siirtyi niille asukkaille, jotka olivat maksaneet tietyn määrän veroja. Senaattorien valinta puolestaan siirtyi provinssien valtuustoille. Vuonna 1887 edustajainhuoneen koko kasvoi 100-jäseniseksi. Miesten yleinen äänioikeus otettiin käyttöön Alankomaissa vuonna 1917. Naisten ja miesten yleinen äänioikeus lisättiin perustuslakiin vuonna 1922. Toisen maailmansodan aikana 1940–1945 parlamentti ei kokoontunut. Sodan jälkeen perustettu väliaikainen parlamentti toimi 4. kesäkuuta 1946 asti. Vuodesta 1956 lähtien edustajainhuoneessa on ollut 150 jäsentä. == Suhteellinen vaalitapa == Kaikki 150 edustajaa valitaan suhteellisella puoliavoimella listavaalilla yhdestä vaalipiiristä ilman äänikynnystä. (Siis 0,67 % äänistä riittää edustajapaikkaan.) Äänestäjien valinnat muuttavat listan ehdokkaiden järjestystä, jos ehdokas saa ainakin neljänneksen yhden paikan äänimäärästä. Yhden paikan äänimäärä tarkoittaa listan saamaa äänimäärää jaettuna listan saamien paikkojen määrällä. Vaalikausi on 4 vuotta, kuten senaatissakin. == Lähteet == == Aiheesta muualla == * Edustajainhuoneen sivusto Luokka:Alahuoneet Luokka:Alankomaiden politiikka
Tetonin piirikunta (Wyoming)

Tetonin piirikunta () on Yhdysvaltojen Wyomingin osavaltiossa sijaitseva piirikunta. Sen väkiluku oli 23 081 vuonna 2018 ja sen pinta-ala on 10 606 neliökilometriä. Piirikunnan hallintokeskus Jackson on myös sen suurin kaupunki. == Asukkaat == Piirikunnan asukkaista 81,5 prosenttia on valkoisia ja 15 prosenttia latinalaisamerikkalaisia ja 2,2 aasialaisia. 16,3 prosenttia puhuu muita kieliä kuin englantia. 91,8 prosenttia asukkaista on Yhdysvaltain kansalaisia. Piirikunnan väestön keski-ikä on 39 vuotta. ==Kuvia piirikunnasta== Tiedosto:Barns grand tetons.jpg|Grand Tetonin kansallispuisto. Tiedosto:Fishing cone.jpg|Fishing Conen geysir. ==Lähteet== == Aiheesta muualla == Luokka:Wyomingin piirikunnat
Valkoruohosipuli

Valkoruohosipuli (Allium chinense) on narsissikasvien heimoon kuuluvien laukkojen eli sipuleiden (Allium) kasvisuvun monivuotinen ikivihreä sipulikasvi. Valkoruohosipuli kasvaa villinä mutta sitä myös viljellään syötäväksi Etelä-Aasiassa varsinkin Kiinassa ja Japanissa. == Kuvaus == === Sipuli, varret ja lehdet === Valkoruohosipulin sipuli on pitkä ja ohut. Sipulin väri on valkoinen, joskus punaiseen vivahtava. Se on halkaisijaltaan noin 1,5–2 senttimetriä, mutta kaksi tai kolme vuotta vanhana sipuli saattaa olla halkaisijaltaan 4–5 senttimetriä. Lehdet ovat 3–5 kulmaisia, onttoja, noin 15–35 senttimetriä pitkiä. Kukkavarsi on noin 20–40 senttimetriä pitkä. === Kukat === Valkoruohosipulin kukinto on puolipallomainen rento sarja. Kehälehdet ovat väriltään vaaleanpunaisesta sinipunaiseen ja niiden koko on noin 4–6 × 3–4 millimetriä. Heteet ovat pitkiä ja tulevat kukasta ulos. Palhot ovat noin 1,5 millimetriä leveitä. Emit ovat soikeita, munan muotoisia tai pyöreitä kukan perällä missä myös mesiäinen sijaitsee. == Kasvupaikat ja levinneisyys == Kiinassa trooppisilla ja subtrooppisilla alueilla valkoruohosipulia kasvaa luonnonvaraisena mutta sitä myös viljellään keittiöpuutarhoissa ja kukkapenkeissä mausteeksi. Se sietää köyhää, vähäravinteista maaperää. Sitä on kasvatettu myös Assamissa, Bangladeshissa, Länsi-Himalajalla, Kuubassa, Japanissa, Kirgisiassa, Koreassa ja Thaimaassa. Valkoruohosipulia kasvatetaan siemenistä mutta se lisääntyy myös tekemällä sivusipuleita ja saattaa jakaantumisen vuoksi kasvaa suurina ryhminä. == Käyttö == Valkoruohosipulian kaikki osat ovat syötäviä. Sen sipulit maistuvat vahvasti sipulilta ja niistä tehdään usein pikkelsiä. Sen lehtiä käytetään raakana tai kypsennettynä. Kukkia ja nuoria siemenkotia käytetään salaateissa syötävinä koristeina. == Kuvia == Allium chinense1.jpg Rakkyoii.jpg Allium chinense Rakkyo.JPG == Lähteet == == Aiheesta muualla == * Luokka:Laukat Luokka:Sipulit
Uusipelto

Uusipelto () on kaupunginosa Pietarsaaressa. Uusipelto on omakotitaloalue, jonka tontit tulivat jakoon vuonna 2018. ==Lähteet== Luokka:Pietarsaaren kaupunginosat
Lontoo (Pietarsaari)

Lontoo () on kaupunginosa Pietarsaaressa. Kaupunginosan nimi sai alkunsa, kun alettiin rakentaa kerrostaloja, Framin taloa sekä Huovisen taloa. Moni paikallinen oli todennut, että ”Rakennetaan kuin Lontoossa”. Framin talon pohjoispuolelle suunniteltiin 1920-luvulla omakotitaloalue, jonka talot rakennettiin englantilaiseen tyyliin. Kaupunginosan katujen nimet on lainattu kansallisrunoilija Johan Ludvig Runebergin Vänrikki Stoolin tarinoista. Lontoon katujen kunnostus aloitetaan syksyllä 2019. Kaikki kadut päällystetään asfaltilla. Rautatienkatua kavennetaan, ja katu saa kevyen liikenteen väylän. ==Lähteet== Luokka:Pietarsaaren kaupunginosat
Leelanaun piirikunta

Leelanaun piirikunta () on Yhdysvaltain Michiganin osavaltiossa sijaitseva piirikunta. Sen väkiluku oli 22 301 vuonna 2020 ja sen pinta-ala on 6 558 neliökilometriä. Piirikunnan hallintokeskus on Suttons Bay Township. == Asukkaat == Vuonna 2020 Leelanaun piirikunnan 22 301 asukkaasta valkoisia oli 93,0 %, alkuperäisasukkaita 3,6 % ja mustia 0,8 %. Vuonna 2019 4,6 % asukkaista puhui kotonaan jotain muuta kieltä kuin englantia ja 3,0 % asukkaista oli syntynyt ulkomailla. == Kuvia piirikunnasta == Tiedosto:IdyllFarmsView.jpg|Idyll Farms. Tiedosto:NRCSMI01041 - Michigan (4671)(NRCS Photo Gallery).tif|Peltoja piirikunnassa. == Lähteet == == Aiheesta muualla == Luokka:Michiganin piirikunnat
Länsinummi (Pietarsaari)

Länsinummi () on kaupunginosa Pietarsaaressa. Länsinummen kaupunginosa sai alkunsa 1950-luvulla Pietarsaareen suuntautuneen muuttoaallon aikoihin. ==Lähteet== Luokka:Pietarsaaren kaupunginosat
Unto Liettyä

Unto Aadolf Liettyä (15. maaliskuuta 1922 Pohjaslahti – 20. heinäkuuta 1990 Ruovesi) oli suomalainen Ruovedellä asunut maisema- ja muotokuvamaalari. Liettyä teki maisemamaalauksia Ruoveden seudun luonnosta (Tarjannevesi, Helvetinjärvi, Kovero, Väärinmaja, Pouru).Näyttelytekstit, Tiina Lammisen kotisivutBukowskis : Unto Liettyä Liettyän vanhemmat olivat maanviljelijä Manu Liettyä sekä Hilma, o.s. Salmi. Liettyä osallistui jatkosotaan ja haavoittui 19-vuotiaana Rajajoella. Toipilaana hän keskittyi ennen sotaa alkaneisiin taideopintoihinsa. Liettyä opiskeli Suomen Taideakatemiassa 1944-1946, minkä jälkeen hän muutti perheineen takaisin Ruovedelle. Hänen opettajinaan olivat ruovesiläinen kirjailija ja taidemaalari Heikki Asunta sekä Ruovedellä niin ikään vaikuttanut taidemaalari Gabriel Engberg. Liettyän töitä oli ensi kertaa esillä Tampereen Taiteilijaseuran syysnäyttelyssä 1946. Oman ensinäyttelynsä hän piti Tampereen Kirjastosalissa tammikuussa 1947. Tämän jälkeen Liettyä piti useita näyttelyitä eri puolilla Suomea. Liettyä kuului julkisessa sanassa usein käytettyyn `Ruoveden taiteilijasiirtokuntaan`, jonka muita taiteilijoita olivat Seppo Näätänen, Elga Sesemann, Pentti Toivonen, Eero Sysikumpu ja Heikki Asunta. Liettyä oli 1950-luvulla opettamassa vuonna 1952 perustetun Mäntän Taidekerhon jäseniä.Mäntän kuvataideharrastus alkoi sotien jälkeen, Serlachius museot elokuu 2017 Opetustyötä hän teki myös Ruoveden peruskoulun yläasteella ja lukiossa sekä alueen kuvataidepiireissä. Liettyä oli perustajajäsen ja puheenjohtaja useita vuosia Suomen Sotainvaliditaiteilijat ry:ssä sekä Ruoveden Taideyhdistyksessä. Liettyän tuotantoa on määritelty realistis-romanttiseksi tai realistis- klassiseksi. Nuorena koettu sodan trauma ja sen ´maalaaminen pois` toistuu usein Liettyän antamissa haastatteluissa. == Maalauksia == * Kesämaisema, öljymaalaus 1956 * Aamuranta, öljymaalaus 1966 * Huhtikuu, öljymaalaus 1974, oli esillä kansainvälisessä Salon International Art et Loisirs näyttelyssä Pariisissa elo–syyskuussa 1974. Liettyä sai maalauksesta diplomin ja kunniakirjan. * Purolehto Syyspäivänä, öljymaalaus 1981 == Lähteet == * Siiroinen, Leena: Ruoveden maiseman tulkitsija, Ruoveden Joulu,1986. * Unto Liettyän arkisto (J. Kallio), Virrat. Luokka:Suomalaiset taidemaalarit Luokka:Vuonna 1922 syntyneet Luokka:Vuonna 1990 kuolleet
EuroFloorball Cup 2019

EuroFloorball Cup 2019 on järjestyksessään 8. Euroopan 5. ja huonommin sijoittuneiden maiden seurajoukkueiden salibandyturnaus. Vuonna 2018 ei poikkeuksellisesti järjestetty EuroFloorball Cupia, sillä turnaukselle ei löydetty järjestäjää. Myöskään vuoden 2019 turnauksen järjestäminen oli epävarmaa. EuroFloorball Cup 2019 pelataan Slovakian Malackyssä. == Joukkueet == Miehet * Leipzig * Greåker * AS Trenčín * Tsunami * Phoenix * Komarom Naiset * Kysucké NM * Gdańsk * Weissenfels * Nauka-SAFU * Leganes * CDE El Valle == Lähteet == * https://floorball.sport/event/eurofloorball-cup-2019/ * https://floorball.sport/eurofloorball-cup-2019/ Luokka:Slovakian urheilutapahtumat Luokka:Vuoden 2019 salibandy Luokka:EuroFloorball Cup Luokka:Bratislavan alue
Kisor

Kisor on kaupunginosa Pietarsaaressa. Kisor on maa- ja metsätalousvaltaista aluetta. Kisorissa sijaitsee pientaloja. ==Lähteet== Luokka:Pietarsaaren kaupunginosat
Piyush Goyal

Piyush Goyal (s. 13. kesäkuuta 1964) on intialainen poliitikko, joka toimii maansa nykyisenä rautatieministerinä sekä kauppa- ja teollisuusministerinä. Hänen molemmat vanhempansa ovat poliitikkoja, hänen isänsä entinen ministeri ja äitinsä Maharashtran lainsäätäjä. Nuoruudessaan hän toimi Intian kansanpuolueen nuorisojärjestössä ja Rashtriya Swayamsevak Sanghissa. Mumbain yliopistossa Goyal luki lakia, jonka jälkeen hän työskenteli State Bank of Indiassa ja Bank of Barodassa. Vuoden 2014 parlamenttivaalien aikana Goyal vastasi puolueensa mainoskampanjoista ja sosiaalisesta mediasta. Hän on toiminut parlamentaarikkona Rajya Sabhassa kahdesti sekä sijaistanut talousministeri Arun Jaitleytä tämän ollessa poissa. India Today -lehti valitsi Goyalin Intian seitsemänneksi vaikutusvaltaiseksi poliitikoksi vuonna 2019. ==Yksityiselämä== Goyalilla on kaksi lasta, joista molemmat ovat valmistuneet Harvardin yliopistosta. ==Lähteet== ==Aiheesta muualla== * Piyush Goyalin kotisivujen elämäkerta Luokka:Intian ministerit Luokka:Rajya Sabhan jäsenet Luokka:Intian kansanpuolueen poliitikot Luokka:Vuonna 1964 syntyneet Luokka:Elävät henkilöt
Soiniemi (Sysmä)

Soiniemi on kylä Sysmässä Päijät-Hämeen maakunnassa. Se sijaitsee niemellä Päijänteen itärannalla Judinsalonselän kohdalla. Kylän itäpuolitse kulkee seututie 612, jota pitkin pääsee pohjoiseen Luhangan kirkonkylään ja etelään Sysmän kirkonkylään. == Historia == Varhaisin maininta Soiniemestä on vuodelta 1539. Kylä mainitaan myös vuoden 1556 maakirjassa. Perimätiedon mukaan kylän ensimmäiset suvut asuttivat Soiniemen aluetta ennen 1500-lukua, sukuja Kurki ja Kärki (Kärki on nykyisin Kivelä). He ovat saapuneet veneillä Päijänteen länsipuolelta Vesilahdelta ja havaittuaan niemen ihanteelliseksi asuinpaikaksi päätyivät he rakensivat talonsa vierekkäin Kivelän mäelle, joka on nykyisen ravintola Kivilinnan läheistä aluetta.Soiniemi-kirja Soiniemen historia, maatilat ja loma-asunnot . PDF. Markku Kurkinen. Viitattu 21.10.2021 Varmuudella tiedetään, että Soiniemen kylässä oli 1500-luvun lopulle tultaessa kaikkiaan viisi kantatilaa. Kylässä suoritettiin isojako kaksi kertaa, 1800 ja 1891. Ensimmäinen isojako kumottiin ja kylä jaettiin uudelleen 1891.[2] == Lähteet == Luokka:Sysmän kylät
Kaarilahti

Kaarilahti () on kaupunginosa Pietarsaaressa. Kaarilahdessa sijaitsee teollisuusalue. Kaarilahdessa on rakentamiseen ja sisustamiseen liittyviä kauppoja. ==Lähteet== Luokka:Pietarsaaren kaupunginosat
Luutavuori

Luutavuori () on kaupunginosa Pietarsaaressa. Luutavuoressa sijaitsee teollisuusalue. Luutavuori rajoittuu lännessä Alholmintiehen, pohjoisessa Ristikarintiehen, idässä rautatienkatuun ja etelässä Luutavuorenkatuun. ==Lähteet== Luokka:Pietarsaaren kaupunginosat
Uusitie

Uusitie () on kaupunginosa Pietarsaaressa. Uusitiellä sijaitsee teollisuusalue. Uusitien pohjoispuolella on Itälä, itäpuolella Ruusasholma, eteläpuolella Kilisaari, ja länsipuolella Permo. Kaupunginosa on asemakaavassa osoitettu pääosin liike-, varasto- ja teollisuusrakennuksille ja osin asuin- ja puutarharakennuksille ja erillispientaloille. ==Lähteet== Luokka:Pietarsaaren kaupunginosat
Laukonkulma

Laukonkulma on Arthur af Hällströmin suunnittelema, vuonna 1901 valmistunut nelikerroksinen talo Tampereen Laukontorin länsireunalla (Laukontori 10). Se on torin nykyisistä rakennuksista vanhin. Kyseessä on arkkitehtuurin ja kaupunkikuvan kannalta merkittävä kohde, joka on suojeltu asemakaavalla. Talon julkisivu on muurattu punatiilestä, mikä erottaa sen Laukontorin muista asuinrakennuksista. Tyyli on pääasiassa uusrenessanssia, mutta esimerkiksi rakennuksen kulmatornissa näkyy jo jugendin vaikutus. Af Hällströmin alkuperäisessä suunnitelmassa Laukonkulman rakennus levittäytyi myös Satamakadun varrelle, missä sijaitsi sen pisin julkisivu. Tällainen suunnitelma ei kuitenkaan toteutunut, vaan Satamakadun puolelle rakennettiin vain lyhyt päätyosa.Tampereen kantakaupungin rakennuskulttuuri 1998, s. 75. Vuonna 1901 af Hällström piirsi samantyylisen talon myös Laukonkulman naapuritontille (Laukontori 8), mutta tätä rakennusta ei koskaan tehty. Sen sijaan paikalle nousi Vihtori Heikkilän suunnittelema Laukonhelmi eli Nykäsen talo vuonna 1904. == Lähteet == Luokka:Tampereen suojellut rakennukset Luokka:Tampereen asuinrakennukset Luokka:Nalkala